text: পলাশবাড়ীতে ইট ভাটায় ভ্রাম্যমান আদালতের অভিযান
  গাইবান্ধা প্রতিনিধি: গাইবান্ধার পলাশবাড়ী উপজেলার ৫নং মহদীপুর ইউনিয়নের বিশ্রামগাছী গ্রামে ২১ মার্চ বৃহস্পতিবার দুপুরে ঊ.ই.খ ইটভাটায় ভ্রাম্যমান আদালত পরিচালনা করে আগুন নিভিয়ে দেয় প্রশাসন। জনবসতিপূর্ণ এলাকায় ইটভাটা স্থাপন ও পরিবেশ অধিদপ্তরের ছাড়পত্র না থাকায় ইট ভাটাটির আগুন নিভিয়ে দেওয়া হয়।
  ভ্রাম্যমান আদালত পরিচালনা করেন উপজেলা সহকারী কমিশনার (ভূমি) ও নির্বাহী ম্যাজিষ্ট্রেট মোঃ আরিফ হোসেন। ফায়ার সার্ভিসের একটি ইউনিট পাশের পুকুর হতে ঘন্টা ব্যাপী উক্ত ইটভাটায় পানি দিয়ে আগুন নিভায়ে ফেলেন। পরে একই ইউনিয়নের ঠুটিয়াপাকুর অ.ঋ.ঔ নামক ইটভাটায় অভিযানে কাগজপত্রাদি দেখে কর্তৃপক্ষকে সকর্ত করে দেন নির্বাহী ম্যাজিষ্ট্রেট। ফুলছড়ি উপজেলার কালিবাজার ফায়ার সার্ভিসের একটি ইউনিট এ অভিযানে অংশ নেয়। এসময় পলাশবাড়ী থানার এসআই তয়ন ও সঙ্গীয় ফোর্স উপস্থিত ছিলেন।